kardosdrur/scandi-wiki huggingface dataset:
James Hepburn, 4. jarl af Bothwell

James Hepburn (ca. 1536 – 14. april 1578) var en skotsk adelsmand, kendt i Danmark som Jarlen af Bothwell, der endte sit liv som statsfange i Danmark. Han formodes at være gerningsmand til det voldsomme mord på Marie Stuarts mand lord Darnley i 1567. Han blev derefter gift med hende, hvilket dog vakte så megen oprørelse, at hun måtte abdicere fra Skotlands trone. James Hepburn flygtede til Norge, hvor han blev arresteret for brud på et ægteskabsløfte til en norsk adelsdame, Anna Rustung. Fra 1567 var Hepburn statsfange i Danmark bl.a. på Malmøhus, men det meste af tiden på Dragsholm, hvor han sad fængslet fra 1573 til sin død i 1578. Han blev bisat i Fårevejle Kirke, hvor et mumificeret lig siden 1858 antages for hans.

I maj 2006 blev der uenighed om jarlens endelige hvilested. I Skotland ønskede en af hans efterkommere at få jarlen tilbage til hans fødeland. Der var dog ingen i Danmark, som mente at det var en god idé. Jarlen af Bothwell opfattes både som en del af egnens og af Danmarks kultur og historie. Jarlen af Bothwell siges at hjemsøge Dragsholm slot. Han anses for værende Danmarks mest berømte spøgelse. Endnu hviler han dog i Fårevejle Kirke.

Eksterne henvisninger 
 

Hertuger fra Skotland
Jarler fra Skotland
Magtens ringe

Magtens ringe er væsentlige mytiske objekter i fantasy-romanen Ringenes Herre af J.R.R. Tolkien, den mægtigste ring Herskerringen spiller en central rolle og flere andre af ringene spiller en vis rolle.

Ringene blev smedet i Eregion af elversmeden Celebrimbor, en sønnesøn af Fëanor. Han smedede først de 7 ringe til dværgene og de 9 ringe til menneskene sammen med en meget dygtig smed, der i virkeligheden var Sauron i forklædning. De 3 Ringe til Elverne smedede Celebrimbor alene, men alligevel var de baseret på viden han havde fået fra Sauron.

Kort efter smedede Sauron Herskerringen (Den Ene Ring) i Mordor. Men da Sauron tog herskerringen på afslørede han sig samtidig for elverne, der straks tog deres ringe af således at Sauron aldrig fik magten over dem. Galadriel fik angiveligt til opgave at opbevare Vandringen Nenya, mens Gil-Galad tog sig af de 2 andre ringe – Ildringen Narya og Luftringen Vilya.

Først da Sauron mistede herskerringen efter det store slag i slutningen af 2. alder, kunne elverne igen bære ringene. Forinden dette slag havde Gil-Galad overdraget Narya til elverfyrsten Círdan og Vilya til elverkongen Elrond. Narya blev senere givet af Círdan til Gandalf.

De 7 ringe blev givet til dværgenes konger, men historien melder ikke noget direkte om hvordan det gik med disse ringe eller deres bærere.

De 9 ringe blev givet til mægtige konger blandt menneskene, og disse 9 konger blev senere til ringåndnerne – Nazgul – der spiller en betydelig rolle i romanen. Lederen af Nazgul var Heksekongen af Angmar.

Vers om ringene 
   Tre har elvernes konger i de dybeste skove,
   Syv har dværgenes herrer i sale af sten,
   Ni har mennesket dødeligt, dømt til at sove,
   En har den natsorte fyrste for ondskab og mén
   I Mordors land hvor skyggerne ruge.

   Én ring er over dem alle, én ring kan finde de andre
   Én ring kan bringe dem alle, og i mørket lænke dem alle
   I Mordors land hvor skyggerne ruge.

Ringenes Herre
Magiske objekter
Shepperton Studios

Shepperton Studios er et britisk filmstudie som ligger i Shepperton i Surrey.

Studiet blev grundlagt af Norman Loudon i 1931. Han købte Littleton Park med en ejendom på 240.000 m², inkluderet en strækning af floden Ash. Han havde ingen filmerfaring, men havde haft succes med selskabet Flicker Productions. Filmproduktionen i Shepperton startede allerede i 1932.

Inden 1934 var der behov for kraftig udvidelse. I 1936 blev studiet genåbnet med syv lydscener, tolv klipperum, tre biogarfer, værksteder og et hotel.

Filmstudier
Bygninger, konstruktioner og anlæg i England
S/S Otto Petersen

S/S Otto Petersen var et dansk dampskib bygget i 1930 på Helsingør Jernskibs- og maskinbyggeri (Helsingør Værft). Tons Dw: 4965. Int. radiokode OXXE. Solgt til Haverbeck & Skalweit i Chile 1954. Ophugget i Chile mellem 1969-1971. 

Fragtskibet blev bestilt af rederiet Vendila, som ét ud af 3 søsterskibe. De to andre blev døbt S/S E. M. Dalgas & S/S P. N. Damm. Skibet blev sat ind på trampfart mellem Nordamerika, Canada, Cuba, Mexico, Vestafrika, Europa, og de skandinaviske lande indtil det blev solgt. Fra første rejse fik kaptajn Knud Valdemar Goth kommandoen over skibet og var kaptajn i alle 24 år indtil salget til Chile. S/S Otto Petersen var en klassisk konstrueret tre-ø's fragtdamper med tre overbygninger og 5 lasteluger. Længde 105 meter, bredde 14 meter. Besætning ca 28 mand. Skibet blev 12. januar 1945 minesprængt i Drammen, Norge, under hjemrejse til Danmark. Eksplosionen løftede skibet op og brækkede over midtskibs. Kølen og konstruktionen holdt skibet sammen og kaptajn Goth fik sat skibet på grund, så det ikke sank i sejlrenden. Donkeymand Tuppit omkom under minesprægningen. Skibet blev i slutningen af året bugseret til Nakskov Værft af bjærgningsfartøjet Garm. På Nakskov væft blev skibet hovedrepareret og fik yderligere 8 år i drift.

Dampskibe
Auerbach (Landkreis Deggendorf)

Auerbach er en kommune i Landkreis Deggendorf i Regierungsbezirk Niederbayern i den tyske delstat Bayern, med godt 2.100 indbyggere.

Geografi 
Auerbach ligger i regionen Donau-Wald.
 
Der er disse landsbyer i kommunen: Auerbach, Engolling, Urlading.

 

uz:Auerbach
Außernzell

Außernzell er en kommune i Landkreis Deggendorf i Regierungsbezirk Niederbayern i den tyske delstat Bayern, med godt 1.400 indbyggere. Den er en del af Verwaltungsgemeinschaft Schöllnach.

Geografi 
Kommune ligger i Region Donau-Wald ved overgangen fra Donaudalen til Bayerischer Wald.
Bernried (Niederbayern)

Bernried er en kommune i Landkreis Deggendorf i Regierungsbezirk Niederbayern i den tyske delstat Bayern, med godt 4.900 indbyggere.

Geografi 

Bernried kommune består af de tre bydele Edenstetten, Egg og Bernried samt 96 landsbyer og bebyggelser:

Adlwarting, Amtsfleck, Außerirlach, Bachl, Bergfeld, Berghäuser, Berghof, Birgacker, Birketäcker, Birket, Birkhof, Böbrach, Bremersbach, Buchet, Buchetberg, Buchetwies, Burgerin, Eben, Ebenanger, Ebenberg, Ebengasse, Eckhütt, Eichbühl, Einberg, Einberghäusl, Elsenanger, Faßlehen, Försterhaus, Fuchsberg, Genshirn, Giglberg, Gmeinbühl, Graben, Grub, Grubhof, Hammet, Hauptmannsgrub, Hilling, Hochstraß, Hofstetten, Hochzipfl, Höslbach, Hundsruck, Innerirlach, Innenstetten, Irlach, Irlhof, Jägerhaus, Kleinböbrach, Kollstatt, Ketterlberg, Kohlpoint, Krackl, Kracklwies, Kräutert, Krin, Leithen, Luckaswies, Luhhof, Martinsgrub, Medernberg, Oberkager, Oberkanetsberg, Ödlehen, Pitzen, Pommersberg, Rebling, Rindberg, Rieth, Scheiblacker, Schloßtanet, Schneiderhäusl, Scheideried, Schocha, Schönpoint, Schrimpfhof, Sendbühl, Sölden, Staudachberg, Steinbühl, Straßermühl, Sulzbach, Thannberg, Tradelsöhren, Unterkager, Unterkanetsberg, Waldhaus, Weibing, Weiherhaus, Willersbach, Windsteig, Zaunstadt, Zellberg.

Kommunens rådhus ligger i landsbyen Birket.
Dorte Warnøe Høgh

Dorte Warnøe Høgh (født 15. august 1969) er en dansk journalist, manuskriptforfatter og var studievært.

Hun er datter af Anne Fabricius-Bjerre og steddatter til Bent Fabricius-Bjerre.

Høgh debuterede på den københavnske lokal-tv-station Kanal 2 og kom i 1992 til DR som radiovært på P3. Året efter fik hun debut som tv-vært på underholdningsprogrammet Ulvetimen med 
Hans Otto Bisgaard. Det blev dog som vært på TV 2's fredagsunderholdning Eleva2ren i 1996, at hun blev landskendt. Siden har hun hovedsageligt arbejdet som manuskriptforfatter, bl.a. på tv-serierne Nikolaj og Julie, Hotellet, Anna Pihl, Per Flys spillefilm Arven og Drabet. For Drabet modtog hun i 2005 Nordisk Råds Filmpris. Hun blev nomineret til en Oscar for sin kortfilm Grisen i 2009.

Privat er hun mor til fire og fraskilt.

Eksterne henvisninger 
 

Journalister fra Danmark
Manuskriptforfattere fra Danmark
Tv-værter fra Danmark
Ansatte ved TV 2
Dansksprogede forfattere fra Danmark
ØFK

ØFK er en forkortelse og har flere betydninger:

 Øresundskollegiets Fodboldklub – en fodboldklub på Amager, medlem af Københavns Boldspil-Union (KBU).
 Østfold Fotballkrets – et norsk lokalt fodboldforbund under Norges Fotballforbund (NFF).
Brioude

Brioude (occitansk Briude) er en fransk by og kommune, der ligger 70 km syd for Clermont-Ferrand i Centralmassivet. Den er sous-préfecture i departementet Haute-Loire i Auvergne-Rhône-Alpes. Kommunen har cirka 7.000 indbyggere, og ligger ved bredden af floden Allier, en af sidefloderne til Loire.

Kilder og eksterne henvisninger 

Byer i Haute-Loire
Tour de France-byer
Figeac

Figeac (også kaldt Fijac) er en by og kommune sydvest i Frankrig. Den er sous-préfecture i departementet Lot i Quercy i Midi-Pyrénées.

Kultur 
Jean-François Champollion blev født i Figeac. Han var den første til at oversætte hieroglyfer. På "Place des écritures" ligger en enorm kopi af Rosettestenen, af Joseph Kosuth. Louis Malles film Lacombe Lucien fra 1974 er filmet i byen.

Eksterne henvisninger 

 www.ville-figeac.fr 

Byer i Lot
Tour de France-byer
Ole Nørskov

Ole Nørskov Sørensen (født 13. januar 1952 i Aarhus) er en tidligere dansk landsholdsmålmand på det danske håndboldlandshold. I dag er han folkeskolelærer.

Han startede sin karriere i AGF, hvor AGF manglede en målmand, og Ole Nørskov meldte sig. Siden stod Ole Nørskov fast på mål, og blev desuden senere landsholdspiller.

Han spiller desuden med i bandet The Remedy. Her spiller han bas og synger.

Kontrovers 

Tilbage i starten af 1980'erne kæmpede Ole Nørskov med Mogens Jeppesen og Kay Jørgensen om målmandsposten på det danske herrehåndboldlandshold. Dengang måtte landsholdsspillerne stille op i de sko, de havde lyst til. Dette blev ændret i sommeren 1981, da Hummel underskrev en sponsoraftale med DHF (Dansk Håndbold Forbund, nu Dansk Håndbold), som foruden tøj også omfattede sko. Det skabte problemer med bl.a. Ole Nørskov, som i august 2004 udtalte at han ikke ønskede at stille op i Hummel-sko, da han mente at skoene dengang faldt fra hinanden efter få minutter var spillet. På baggrund af denne boykot blev Ole Nørskov smidt af landsholdet, og havde derfor spillet sin sidste landskamp.

Mange danskere forstod ikke hans boykot af Hummel på baggrund af en principsag, og hans holdkammerater der bakkede op om det, faldt også hurtigt tilbage og fandt sig i at spille i hummelsko.

Kilder

Eksterne henvisninger 
 

Håndboldspillere fra Danmark
Olympiske håndboldspillere fra Danmark
Håndboldspillere ved sommer-OL 1980
Deltagere for Danmark ved sommer-OL 1980
Personer fra Aarhus
Bagnères-de-Bigorre

Bagnères-de-Bigorre er en lille by og kommune sydvest i Frankrig. Den er sous-préfecture (underpræfektur) i departementet Hautes-Pyrénées i regionen Occitanie. Kommunen har  indbyggere, og ligger ved floden Adour.

Referencer

Eksterne henvisninger 

 www.argeles-gazost.com

Byer i Hautes-Pyrénées
Franske kurbyer 
Tour de France-byer
Pau

Pau er en by i det sydvestlige Frankrig. Den er hovedstad i departementet Pyrénées-Atlantiques. Samtidig er byen hovedby i den tidligere franske provins Béarn, som har 350.000 indbyggere.

Da 9. etape af Tour de France 2020 havde start i Pau, var det 72. gang at byen var på rutekortet i Tour de France.

Referencer

Eksterne henvisninger 

Byer i Pyrénées-Atlantiques
Tour de France-byer
Lannemezan

Lannemezan (occitansk: Lanamesa) er en fransk kommune i departementet Hautes-Pyrénées i regionen Occitanie.

Lannemezan er en gammel by beliggende nord for Pyrenæerne på Lannemezan-sletten (deraf navnet) mellem Tarbes og Toulouse. Nuværende ordfører er Bernard Plano.

Venskabsbyer 
  Tondela

Eksterne henvisninger 

 Officielle hjemmeside

Byer i Hautes-Pyrénées
Tour de France-byer
Lavelanet

Lavelanet (occitansk: L'Avelhanetis) er en fransk kommune i departementet Ariège i regionen Occitanie. Indbyggerne kaldes Lavelanetien(s) og Lavelanetienne(s) (kvinder). Ved sidste folketælling i 1999 var indbyggertallet på 6872 indbyggere. Nuværende ordfører er Jean-Pierre Bel.

Etymologi 
Navnet "Lavelanet" kommer fra latin avellana, i betydningen "hasselnød" ("noisette" på fransk).

Berømte personer født i Lavelanet 
 Fabien Barthez, fodboldspiller (målmand)
 Benoît Baby, rugbyspiller

Kilder og henvisninger 

Byer i Ariège
Tour de France-byer
Embrun (Hautes-Alpes)

Embrun (occitansk: Ambrun) er en kommune i departementet Hautes-Alpes i regionen Provence-Alpes-Côte d'Azur.

En indbygger fra Embrun kaldes en Embrunais.

Nuværende borgmester er Chantal Eyméoud.

Demografi

Eksterne henvisninger 

Byer i Hautes-Alpes
Tour de France-byer
Prato Nevoso

Prato Nevoso (eller Pratonevoso) er et vintersportscenter i det nordlige Italien. Det ligger cirka 1.480 meter over havet i kommunen Frabosa Sottana i provinsen Cuneo i Piemonte.

Prato Nevosos historie går tilbage til de tidlige 1960'ere, da en gruppe liguriske entreprenører bestemte sig for at bygge et vintersportscenter i nærheden af både Genova og Torino.

Byggeprosessen gik hurtigt, og da lejlighederne var billige, skød turismen hurtigt frem. Snart blev også motorvejen A6 Torino – Savona bygget. Denne blev udvidet i 1990'erne.

20. juli 2008 var Prato Nevoso mål for en etape af Tour de France 2008.

Piemonte
Vintersportssteder i Italien
Idrætsanlæg i Italien
Tour de France-byer
Cuneo

Cuneo (piemontesisk Coni) er en by i Italien. Cuneo er hovedstad i provinsen Cuneo i regionen Piemonte og har cirka 55.000 indbyggere.

Byen ligger ved foden af De maritime Alper ved floden Stura di Demonte hvor den løber ud fra Valle Stura. Nabokommunerne er Boves, Cervasca, Vignolo, Beinette, Peveragno, Castelletto Stura, Caraglio og Tarantasca.

Eksterne henvisniner 
 Informastion om Cuneo
 Parco Fluviale Gesso e Stura 

Byer i Piemonte
Tour de France-byer
Cuneo (provins)
Kuldbjerg

Kuldbjerg ligger i Sydjylland og er en lille landsby med 9 ejendomme, beliggende ved Gadbjerg. Landsbyen befinder sig i Vejle Kommune og hører til Region Syddanmark.
Tidligere har en børnetøjsbutik ved navn Humlebien været drevet i Kuldbjerg. Nu er der årligt julemarked sidst i november.

Fra Kuldbjerg er der knap 6 kilometer til Jelling og 6 kilometer til Givskud. 

Lokaliteter i Vejle Kommune
Jausiers

Jausiers er en fransk kommune i regionen Provence-Alpes-Côte d'Azur i departementet Alpes-de-Haute-Provence. Kommunen ligger ved floden Ubaye.

Seværdigheder 
 Magnans-slottet, fra begyndelsen af det 19. århundrede
 Vandmuseet

Eksterne henvisninger 

Byer i Alpes-de-Haute-Provence
Tour de France-byer
Roanne

Roanne (også Rouana) er en by og kommune øst i centrale dele af Frankrig. Roanne er sous-préfecture (underpræfektur) i departementet Loire i regionen Auvergne-Rhône-Alpes, og har cirka 40.000 indbyggere. Byen ligger cirka 90 km nordvest for Lyon ved floden Loire.

Økonomi 
Roanne er kendt for gastronomi, tekstil, jordbrug og for produktion af kampvogne.

Eksterne henvisninger 

Byer i Loire
Tour de France-byer
Montluçon

Montluçon er en fransk kommune i departementet Allier
midt i landet.

Montluçon ligger ved floden Cher, 80 km sydvest for Moulins med Orléans-jernbanen.

Eksterne henvisninger 

Byer i Allier
Tour de France-byer
Cérilly (Allier)

Cérilly er en kommune i departementet Allier i det centrale Frankrig.

Eksterne henvisninger 

 Officielle hjemmeside 

Byer i Allier
Tour de France-byer
Saint-Amand-Montrond

Saint-Amand-Montrond er en by og kommune centralt i Frankrig. Den er sous-préfecture (underpræfektur) i departementet Cher i regionen Centre. Byen ligger ved floden Cher og har cirka 11.000 indbyggere.

Geografi 
Byen ligger ved den østlige bred af floden Cher, som skiller byen fra kommunen Orval på den anden side. To broer knytter de to kommuner sammen.

Historie 
Der har været bosætninger ved Saint-Amand tilbage til forhistorisk tid. Tre byer blev delt i middelalderen, Saint Armand le Chastel, Montrond og Saint Armand sous Montrond.

Henvisninger 

Byer i Cher
Tour de France-byer
Étampes

Étampes er en kommune i de sydlige forstæder til Paris i Frankrig. Étampes ligger 48,1 km fra centrum af Paris, og er sous-préfecture (underpræfektur) i departementet Essonne.

Étampes, sammen med nabokommunerne Morigny-Champigny og Brières-les-Scellés, danner et byområde med 26.604 indbyggere (1999).

Geografi 
Étampes ligger ved floden Chalouette, en sideflod til Juine.

Eksterne henvisninger 

Byer i Essonne
Tour de France-byer
Kenny Perry

James Kenneth "Kenny" Perry (født 10. august 1960 i Elizabethtown, Kentucky, USA) er en amerikansk golfspiller. Han står (pr. september 2010) noteret for 14 sejre på PGA Touren. Hans bedste resultat i en Major-turnering er en 2. plads ved US PGA i 1996 samt en 2. plads ved US Masters i 2009 efter omspil. 

I 2004 og 2008 repræsenterede han det amerikanske hold ved Ryder Cuppen.

Sejre på PGA-touren 
 1991: The Memorial Tournament
 1994: New England Classic
 1995: Bob Hope Chrysler Classic
 2001: Buick Open
 2003: Bank of America Colonial 
 2003: The Memorial Tournament
 2003: Greater Milwaukee Open
 2005: Bay Hill Invitational
 2005: Bank of America Colonial
 2008: The Memorial Tournament 
 2008: Buick Open 
 2008: John Deere Classic
 2009: FBR Open
 2009: Travelers Championship

Eksterne henvisninger 
 

Golfspillere fra USA
Personer fra Kentucky
14. etape af Tour de France 2008

Fjortende etape af Tour de France 2008 blev kørt lørdag d. 19. juli og gik fra Nîmes til Digne-les-Bains.
Ruten var 194,5 km. lang.

 Etape: 14
 Dato: 19. juli
 Længde: 194,5 km
 Danske resultater:
 111. Nicki Sørensen + 03.27
 Gennemsnitshastighed: 45,9 km/t

Sprint og bjergpasseringer

1. sprint (Saint-Rémy-de-Provence) 

Efter 37 km

2. sprint (Oraison) 
Efter 145 km

1. bjerg (Côte de Mane) 
4. kategori stigning efter 128,5 km

2. bjerg (Col de L'Orme) 
4. kategori stigning efter 185 km

Udgåede ryttere 
 126 Nicolas Jalabert fra Agritubel

Resultatliste

Eksternt link 
 Etapeside  på Letour.fr     

14

en:2008 Tour de France, Stage 12 to Stage 21#Stage 14
Mark Calcavecchia

Mark John Calcavecchia (født 12. juni 1960 i Laurel, Nebraska, USA) er en amerikansk golfspiller. Han står noteret for 13 sejre på PGA Touren. Hans bedste resultat i en Major-turnering er hans sejr ved British Open i 1989.

Calcavecchia har fire gange, i 1987, 1989, 1991 og 2002 repræsenteret det amerikanske hold ved Ryder Cuppen.

Sejre på PGA-touren 
 1986: Southwest Golf Classic
 1987: Honda Classic
 1988: Bank of Boston Classic
 1989: Phoenix Open
 1989 Nissan Los Angeles Open 
 1989 British Open
 1992: Phoenix Open
 1995: BellSouth Classic
 1997: Greater Vancouver Open
 1998: Honda Classic
 2001: Phoenix Open
 2005: Canadian Open
 2007: PODS Championship

Eksterne henvisninger 

 Spillerinfo 

Golfspillere fra USA
Personer fra Nebraska
15. etape af Tour de France 2008

Femtende etape af Tour de France 2008 blev kørt søndag d. 20. juli og gik fra Embrun til Prato Nevoso.
Ruten var 183 km. lang.

 Etape: 15
 Dato: 20. juli
 Længde: 183 km
 Danske resultater:
 135 Nicki Sørensen + 25.33
 Gennemsnitshastighed: 37,9 km/t

Sprint og bjergpasseringer

1. sprint (Guillestre) 

Efter 14,5 km

2. sprint (Rossana) 
Efter 114,5 km

1. bjerg (Col Agnel) 
HC stigning efter 58 km

2. bjerg (Colle del Morte) 
3. kategori stigning efter 157 km

3. bjerg (Prato Nevoso) 
1. kategori stigning efter 183 km

Udgåede ryttere 
 37 Oscar Pereiro Sio fra Caisse d'Epargne blev kørt på sygehuset med brud i skulderen
 43 Mark Cavendish fra Team Columbia stillede ikke til start.
 89 Mark Renshaw fra Crédit Agricole udgik.
 91 Stijn Devolder fra Quick Step udgik.

Resultatliste

Eksternt link 
 Etapeside  på Letour.fr     

15

en:2008 Tour de France, Stage 12 to Stage 21#Stage 16
Mark Brooks

Mark David Brooks (født 25. marts 1961 i Fort Worth, Texas, USA) er en amerikansk golfspiller. Han står pr. juli 2008 noteret for 7 sejre på PGA Touren. Hans bedste resultat i en Major-turnering er hans sejr ved US PGA i 1996.

Han repræsenterede i 1996 USA ved den prestigefyldte holdturnering Presidents Cup.

Eksterne links 

Golfspillere fra USA
Personer fra Texas
John Daly

John Patrick Daly (født 28. april 1966 i Carmichael, Californien, USA) er en amerikansk golfspiller, der står noteret for 5 sejre på PGA Touren. Han har to gange vundet Major-turneringer, hvilket skete ved US PGA Championship i 1991 og British Open i 1995 

Daly har i USA været genstand for mange kontroverser på grund af sin opførsel udenfor banen. Han har indrømmet at lide af alkoholisme og ludomani, og er tidligere dømt for hustruvold. På trods af dette er Daly en af de mest populære spillere på den amerikanske tour.

Eksterne henvisninger 

 
 Spillerinfo  hos PGA Tour

Golfspillere fra USA
Personer fra Californien
Kullervo Manner

Kullervo Manner (født 12. oktober 1880 i Kumo, død 15. januar 1939 i Ukhta, Sovjetunionen) var en finsk kommunist-leder. I årene 1917-1918 var han partileder i Finlands Socialdemokratiske Parti. Under den finske borgerkrig var Manner leder for De Røde og var statsminister i den kortlivede, såkaldte Finlands socialistiske arbejderrepublik tidligt i 1918.

Efter nederlaget i borgerkrigen flygtede Manner til den Russiske Føderative Sovjetrepublik, hvor han blev leder for Finlands Kommunistiske Parti i eksil fra 1920 til 1935. Han blev derefter et af de mange ofre for Josef Stalins udrensninger og blev dømt til ti års tvangsarbejde og døde af tuberkulose i fangelejren.

Referencer

Eksterne henvisninger 

Formænd for Finlands rigsdag
Statsministre fra Finland
Politikere fra Finland
Kommunister fra Finland
Finlands historie
Stewart Cink

Stewart Ernest Cink (født 21. marts 1973 i Huntsville, Alabama, USA) er en amerikansk golfspiller, der (pr. september 2010) står noteret for seks sejre på PGA Touren. Hans bedste resultat i en Major-turnering er hans sejr ved British Open i 2009. 

Cink har fire gange, i 2002, 2004, 2006 og 2008, repræsenteret det amerikanske hold ved Ryder Cuppen. Kun i 2008 var han på det vindende hold.

Eksterne henvisninger 

Golfspillere fra USA
Personer fra Alabama
Jørn Terndrup

Jørn Terndrup (født 3. december 1947 i Nyborg) er en dansk politiker, der i 2001 borgmester i Nyborg Kommune, valgt for Venstre. Han fortsatte som borgmester i den nye udvidede Nyborg Kommune indtil 2009, hvor han blev afløst af Erik Christensen.

Terndrup er oprindeligt uddannet indenfor kontor og handel og har senere efteruddannet sig til statsautoriseret ejendomsmægler og valuar. Han var fra 1980-1986 direktør for Tømmergården Nyborg. Fra 1976-1981 drev han eget byggefirma. I 1986 blev han vurderingsinspektør hos Kreditforeningen Danmark, det senere Realkredit Danmark, hvor han fra 1990 til 2001 var erhvervsrådgiver. 

Jørn Terndrup blev medlem af byrådet og borgmester i Nyborg i 2001 og brød dermed 84 års uafbrudt socialdemokratisk styre.

Eksterne henvisninger 
 Terndrup på danskekommuner.dk

Borgmestre fra Venstre
Personer fra Nyborg
Borgmestre i Nyborg
Fred Couples

Frederick Stephen "Fred" Couples (født 3. oktober 1959 i Seattle, Washington, USA) er en amerikansk golfspiller, der pr. juli 2008 står noteret for 15 sejre på PGA Touren. Hans bedste resultat i en Major-turnering er hans sejr ved US Masters i 1992.

Couples har 5 gange, i 1989, 1991 og 1993, 1995 og 1997 repræsenteret det amerikanske hold ved Ryder Cuppen.

Eksterne henvisninger 

 Spillerinfo 

Golfspillere fra USA
Personer fra Seattle
Ben Curtis

Ben Clifford Curtis (født 26. maj 1977 i Columbus, Ohio, USA) er en amerikansk golfspiller, der pr. juli 2008 står noteret for 3 sejre på PGA Touren. Curtis' bedste resultat i en Major-turnering er hans sejr ved British Open i 2003. Danske Thomas Bjørn lå frem til allersidst til at vinde turneringen, men måtte i sidste ende se den relativt ukendte Curtis rende med titlen.

Eksterne links 
 

Golfspillere fra USA
Personer fra Columbus
Chris DiMarco

Christian Dean "Chris" DiMarco (født 23. august 1968 i Huntington, New York, USA) er en amerikansk golfspiller, der pr. juli 2008 står noteret for 3 sejre på PGA Touren. Hans bedste resultat i en Major-turnering er en 2. plads, som han har opnået ved både US Masters, British Open og ved US PGA Championship.

DiMarco har 2 gange, i 2004 og 2006, repræsenteret det amerikanske hold ved Ryder Cuppen. Begge gange med nederlag.

Eksterne links 
 Spillerinfo 

Golfspillere fra USA
Personer fra New York